Langanluomaa: JonSukkaa ja pystyraitaa
Kun jotain pitää saada, pitää se saada heti! Puikot ja koukku pysyy kädessä, myös maalipensselillä sudin siellä täällä. Eniten syntyy sukkia, mutta myös muita projekteja välillä. Tervetuloa lukemaan, mitä milloinkin on työn alla tai jopa valmiina! Tervetuloa blogini pariin!
JonSukkaa ja pystyraitaa
Pitkästä aikaa saa julkaista jotain valmista! Viikot vaan vierii ja pian meidän pienimmäinenkin on jo puoli vuotias! :O Parit sukat on valmistunut ja neuloosi tuntuu taas löytävän uomiaan. Innostuin JonSukkien mallista. Ohjetta oli kiva seurata ja sukat valmistui nopeasti. Seuraavissa voisi jo vähän sooloillakin, kunhan kiva idea säilyy!
Lanka: 7 veljestä musta, valkoinen ja punainen
Menekki: 166g, koko n. 39
Mielessä vilisee jo eri värivaihtoehdot ja mallit, myös lapaset täytyy tehdä tällä ohjeella! Pystyraitasukat lähtee ystävälle. Ystävä oli ostanut lankaa ja pyysi tekemään "jotain". Ja kuulemma saisi olla työsukat, että raskii myös töissä pitää. Kokeilin vaikka mitä mallia, mutta mikään ei innostanut ja päädyin lopulta pystyraitasukkiin. Vähän on ankean harmaat, mutta ainakin siellä töissä luulis menevän ;)
Lanka: 7 veljestä Aapo harmaa ja 7 veljestä raita
Menekki: 101g, koko n. 38.
Raidat ovat 2 silmukan levyisiä ja raitalangan laitoin ns. dominoimaan. Normaalisti naisten sukkiin käytän 12s/puikko, mutta tuo raita "kiristää" sen verran, että näissä on 13s/puikko. Toivottavasti saajalleen mieluiset! Lankaa jäi vielä ja jos niistä ystävän tyttärelle jotain keksisi..
Vinkkinä vielä, vein isommat lapset Hoplopiin ja otin itselle ajanvietettä mukaan. Langat sujahti näppärästi laivan Taxfreen pullokassiin - jokaiselle oma kolonsa ja kulkee kivasti mukana ;)
pystyraitasukat,
Johku18. maaliskuuta 2017 klo 15.59Hienoja sukkia, varsinkin nuo jonsukat. Itelläkin suunnitteilla tehä tuollaiset, on vaan niin vaikea päättää väri tehosteväriksi :)VastaaPoistaPipo-otus19. maaliskuuta 2017 klo 21.51Niin se aika vaan menee. (: Kiva väriyhdistelmä noissa pystyraitasukissa. Pitäisi itsekin kokeilla tuota pystyraitaa, on ollut niin kivannäköisiä pystyraitasukkia joka paikassa, taitaa olla yksi tämän hetken hittimalleista.VastaaPoistaLisää kommenttiLataa lisää...
Äiti, mitä sä nyt kudot?
33-vuotias kolmen lapsen äiti, joka ei pysty olemaan päivääkään tekemättä käsillään jotain. Kudon, virkkaan ja värkkään milloin mitäkin. Myös vasara ja pensseli pysyy kädessä. Vanhat esineet kiehtoo ja kotiakin laittelen mielelläni. Muuten vapaa-aikaa vievät isommat 7v ja 4v tyttäret sekä 10/16 syntynyt pikkuvauva, mies ja karvainen Unto-poika.
Mätsäävät lapaset
Vuosi 2017: 1415gVuosi 2016: 4340gVuosi 2015: n. 6kg (6006g)
MiniJenit
Emppu. Teema: Vesileima. Sisällön tarjoaa Blogger.